২১ বছর আগে সুভাষ ঘাই-এর ‘পরদেশ’ ছবিটি মুক্তি পাওয়ার সঙ্গে সঙ্গে শাহরুখ খানের পাশাপাশি নতুন নায়িকা মহিমা চৌধুরীকে নিয়েও উচ্ছ্বসিত হয়েছিল গোটা দেশ। তার আগে ১৯৯০ সালে মিস ইন্ডিয়া হয়ে প্রথম পাদপ্রদীপের আলোয় আসেন মহিমা। কিন্তু গঙ্গার চরিত্রে তিনি মন জিতেছিলেন সকলের। রাতারাতি দেশের তরুণ হৃদয়ের স্বপ্নসুন্দরী হন মহিমা।

এই বিষয়ে অন্যান্য খবর

সলমনের মতোই বয়স বাড়েনি তাঁর এই নায়িকারও, ৩০ বছর পরেও কেমন দেখতে তিনি


পরবর্তী সময়ে ‘দিল কেয়া করে (১৯৯৯)’, ‘ধড়কন (২০০০)’, ‘কুরুক্ষেত্র(২০০০)’, ‘খিলাড়ি ৪২০(২০০০)’ প্রভৃতি ছবিতে তাঁর কাজ দর্শকের প্রশংসা পায়। বছর দুয়েক আগে ‘ডার্ক চকোলেট’ ছবিতে তাঁর অভিনয় প্রশংসিত হয়েছিল। 

চল্লিশ পেরিয়েও তিনি লাবণ্যময়ী। ছবি: মহিমার ইনস্টাগ্রাম।
বিখ্যাত টেনিস খেলোয়াড় লিয়েন্ডার পেজের সঙ্গে একদা প্রেমের সম্পর্কে জড়িয়েছিলেন। পরে ববি মুখোপাধ্যায় নামে এক ব্যবসায়ীর সঙ্গে বিয়ে হয় মহিমার। ২০১৩ সালে সেই বিয়ে ভেঙে যায়।
কিন্তু ‘দেহ পট সনে নট সকলই হারায়’। ‘পরদেশ’-এর নায়িকার এখন বয়স ৪৪। স্বভাবতই চেহারাতে মেদের আধিক্য দেখা দিয়েছে। তবে মহিমার বয়সোচিত সৌন্দর্যে এখনও অমলিন প্রথম ছবির সতেজতা।

এখনও তিনি অনন্যা। ছবি: মহিমার ইনস্টাগ্রাম।
সম্প্রতি সোশ্যাল মিডিয়ায় শেয়ার হয়েছে মহিমার ছবি। সেই সব ছবিতে ভক্তদের মন্তব্য দেখে স্পষ্ট বোঝা যায়, মহিমার জনপ্রিয়তা আজও অক্ষুন্ন। এখানে রইল মহিমার সাম্প্রতিক ছবি।